Nøgleord

Sammendrag



Nøgleord

1. Landbrug – fælles landbrugspolitik – finansiering over EUGFL – støtte til udvikling af landdistrikterne – støtte til miljøvenlige produktionsmetoder inden for landbruget

(Rådets forordning nr. 1257/1999, som ændret ved forordning nr. 1783/2003, art. 22 og art. 37, stk. 4)

2. Landbrug – fælles landbrugspolitik – finansiering over EUGFL – støtte til udvikling af landdistrikterne – støtte til miljøvenlige produktionsmetoder inden for landbruget

(Rådets forordning nr. 1257/1999, som ændret ved forordning nr. 1783/2003, art. 22; Kommissionens forordning nr. 817/2004, art. 68)

3. Landbrug – fælles landbrugspolitik – finansiering over EUGFL – støtte til udvikling af landdistrikterne – støtte til miljøvenlige produktionsmetoder inden for landbruget

(Rådets forordning nr. 1257/1999, som ændret ved forordning nr. 1783/2003, art. 22; Kommissionens forordning nr. 817/2004, art. 68)

4. Landbrug – fælles landbrugspolitik – finansiering over EUGFL – støtte til udvikling af landdistrikterne – støtte til miljøvenlige produktionsmetoder inden for landbruget

(Rådets forordning nr. 1257/1999, som ændret ved forordning nr. 1783/2003, art. 22; Kommissionens forordning nr. 796/2004, art. 16, og forordning nr. 817/2004, art. 68)

Sammendrag

1. Artikel 37, stk. 4, i forordning nr. 1257/1999 om støtte til udvikling af landdistrikterne fra Den Europæiske Udviklings- og Garantifond for Landbruget (EUGFL), som ændret ved forordning nr. 1783/2003, giver medlemsstaterne mulighed for at fastsætte yderligere eller mere restriktive betingelser for ydelse af fællesskabsstøtte til udvikling af landdistrikterne, forudsat at der er sammenhæng mellem disse betingelser og de mål og krav, der er fastsat i denne forordning. I denne forbindelse bestemmes det i forordningens artikel 22 bl.a., at der ydes støtte til landbrugsmetoder, som sigter på at bevare naturen, og at denne støtte skal fremme en miljøvenlig ekstensivering af landbruget og fortsat anvendelse af lavintensive græsningssystemer. En betingelse om belægningsgrad, som er fastsat i den nationale lovgivning med henblik på at anvende et areal, som befinder sig i et følsomt naturområde, som græsareal, og som har til formål at bevare græsarealer, som er rig på flora og fauna, som finder anvendelse på tildeling af støtte efter artikel 22 i forordning nr. 1257/1999, hænger således sammen med de mål og krav, der er fastsat i denne forordning, og udgør en betingelse for ydelse af støtte i overensstemmelse med forordningens artikel 37, stk. 4.

(jf. præmis 31 og 32)

2. For så vidt angår støtte på grundlag af artikel 22 i forordning nr. 1257/1999 om støtte til udvikling af landdistrikterne fra Den Europæiske Udviklings- og Garantifond for Landbruget (EUGFL), som ændret ved forordning nr. 1783/2003, som er underlagt en betingelse om belægningsgrad, giver denne bestemmelse og artikel 68 i forordning nr. 817/2004 om gennemførelsesbestemmelser til forordning nr. 1257/1999 de kompetente myndigheder mulighed for at foretage krydskontrol med oplysningerne i det integrerede system for forvaltning og kontrol og særligt at lægge de oplysninger til grund, som findes i en database under en national identifikations- og registreringsordning for kvæg.

(jf. præmis 37 og domskonkl. 1)

3. Artikel 22 i forordning nr. 1257/1999 om støtte til udvikling af landdistrikterne fra Den Europæiske Udviklings- og Garantifond for Landbruget (EUGFL), som ændret ved forordning nr. 1783/2003, og artikel 68 i forordning nr. 817/2004 om gennemførelsesbestemmelser til forordning nr. 1257/1999 giver de kompetente myndigheder mulighed for under kontrollen med betingelserne for ydelse af den i artikel 22 omhandlede landbrugsmiljøstøtte alene at undersøge oplysningerne i en national identifikations- og registreringsordning for kvæg som begrundelse for afvisning af støtte uden nødvendigvis at skulle foretage andre kontroller.

Den elektroniske database under ordningen med identifikation og registrering af dyr tilsigter således at sikre, at dyrene kan spores effektivt i realtid, hvilket er afgørende af hensyn til den offentlige sundhed. Databasen skal derfor være fuldstændig pålidelig. Følgelig kan databasen i sig selv godtgøre, om betingelserne for ydelse af den omhandlede støtte, såsom betingelsen om belægningsgrad, er opfyldt.

(jf. præmis 42 og 43 samt domskonkl. 2)

4. Artikel 22 i forordning nr. 1257/1999 om støtte til udvikling af landdistrikterne fra Den Europæiske Udviklings- og Garantifond for Landbruget (EUGFL), som ændret ved forordning nr. 1783/2003, og artikel 68 i forordning nr. 817/2004 om gennemførelsesbestemmelser til forordning nr. 1257/1999, fortolket i lyset af artikel 16 i forordning nr. 796/2004 om gennemførelsesbestemmelser vedrørende krydsoverensstemmelse, graduering og det integrerede forvaltnings- og kontrolsystem som omhandlet i forordning nr. 1782/2003, pålægger de nationale myndigheder – for så vidt som de alene kontrollerer oplysningerne i en national identifikations- og registreringsordning for kvæg med henblik på at kontrollere betingelserne for ydelse af landbrugsmiljøstøtte efter artikel 22, som er underlagt en betingelse om belægningsgraden – en oplysningsforpligtelse vedrørende disse betingelser for ydelse af støtte, som består i at oplyse den berørte landbruger om, at alle dyr, for hvilke det konstateres, at de ikke er identificeret eller korrekt registreret ifølge ordningen for identifikation og registrering af kvæg, vil blive betragtet som dyr, der er anmeldt til støtte, og for hvilke der er konstateret uregelmæssigheder, som kan medføre retsvirkninger, såsom nedsættelse af eller udelukkelse fra den omhandlede støtte.

(jf. præmis 51 og domskonkl. 3)